OzLabs/hebrew-wiki-articles huggingface dataset:
בואינג-סאאב T-7 רד הוק

הבואינג-סאאב T-7 רד-הוק (באנגלית: Boeing/Saab T-7 Red Hawk, בתרגום חופשי: "נץ אדום") הוא מטוס אימון סילוני חד מנועי על-קולי מתקדם שפותח בשותפות בין חברות בואינג וסאאב. המטוס זכה במכרז ה-TX של חיל האוויר של ארצות הברית שתוכנן להחלפת מטוסי ה-T-38 טאלון המזדקנים. המכרז יכלול ייצור כולל של 351 כלי טיס, 46 מדמי טיסה, אימון אחזקה ותמיכה בעלות כוללת של 9.2 מיליארד דולר אמריקאי.

ב-16 בספטמבר 2019 חיל האוויר הכריז על הסימון והכינוי של כלי הטיס החדש. הכינוי רד-הוק ניתן כמחווה למטוס ה-P-40 וורהוק וטייסי הטסקיגי מיימי מלחמת העולם השנייה שכונו "זנבות אדומים" (Red Tails) בשל הצבע העז של הזנבות של מטוסי ה-P-51 מוסטנג שהם הטיסו. ההכרזה לוותה בתמונה בה מטוס ה-T-7 עומד ליד מטוס P-51C משוחזר הצבוע בצבעי הטסקיגי, כאשר זנב המטוס החדש צבוע באדום.

== ראו גם ==
* M-346 מאסטר
* יאקובלב יאק-130
*KAI T-50 גולדן איגל
* הונגדו JL-15

== קישורים חיצוניים ==

* 

== הערות שוליים ==

קטגוריה:מטוסי אימון
T-7 רד הוק
T-7 רד הוק
יחסי אלג'יריה–סודאן

יחסי אלג'יריה–סודאן (בערבית: العلاقات الجزائرية السودانية, באנגלית: Algeria–Sudan relations) הם היחסים הדו-צדדיים בין הרפובליקה האלג'יראית הדמוקרטית העממית לבין הרפובליקה של סודאן.

== רקע ==
על אף ששתי המדינות היו בליבה של הלאומיות הערבית, אלג'יריה וסודאן שונות זו מזו בערכיהן. אלג'יריה נוטה להיות יותר חילונית, ואילו סודאן נוטה לכיוון האסלאמיזם, וקיימה בעבר קשרים עם מדינות שכנות דוגמת מצרים, צ'אד, אתיופיה, לוב ודרום סודאן. לפיכך, שתי המדינות לא שיתפו פעולה. עם זאת, לאורך השנים הורחבו היחסים בין המדינות.

לאלג'יריה שגרירות בח'רטום ולסודאן שגרירות באלג'יר. עד פיצול סודן בשנת 2011 היו סודאן ואלג'יריה, בהתאמה, שתי המדינות הראשונה והשנייה בגודלן כמו גם המדינות הערביות בסדר זה; בשנת 2011 עקפה אלג'יריה את סודאן והפכה לגדולה ביותר.

== היסטוריה ==
=== מלחמת האזרחים האלג'יראית ===

סודאן הואשמה על ידי אלג'יריה בהתערבות במלחמת האזרחים במדינה שגרמה למותם של 200 אלף אלג'יראים. לצד סודאן, גם איראן, ערב הסעודית, לוב ומרוקו היו מעורבות במלחמה ותמכו באסלאמסטים במדינה. בתגובה, ממשלת אלג'יריה קראה לעצמאות חבל דארפור ודרום סודאן, שאכן השיגה עצמאות בשנת 2011.

=== מלחמת האזרחים הסודאנית ===

מאז סיום מלחמת האזרחים באלג'יריה, שתי המדינות שבו ליחסים תקינים, אולם אי האמון בין הצדדים נותר בעינו. עם זאת, אלג'יריה הציעה סיוע לסודאן במהלך מלחמת האזרחים במדינה.

=== מלחמת האזרחים בלוב ===

סודאן ואלג'יריה קראו לסיום המשבר בלוב במטרה לשמור על השלום והיציבות בעת המלחמות בלוב, שגובלת עם שתי המדינות.

==קישורים חיצוניים==

== הערות שוליים ==
Congratulations (שיר של קליף ריצ'רד)

Congratulations (בעברית: איחולים) הוא שיר שהקליט הזמר הבריטי קליף ריצ'רד. את השיר כתבו ביל מרטין ופיל קולטר. השיר ייצג את בריטניה באירוויזיון של שנת 1968 שנערך בלונדון.

== רקע ==
נורי פאראמור עיבד והפיק את השיר וניצח על הביצוע בתחרות. פאראמור היה המנהל המוזיקלי של תחרות האירוויזיון שנערכה ברויאל אלברט הול.

פיל קולטר כתב במקור את השיר בשם "I Think I Love You", אבל לא היה מרוצה מהמילים ופנה לביל מרטין (השניים כתבו גם את הפזמון "Puppet on a String"), אשר שינה את השיר ל-"Congratulations".

השיר הפך ללהיט בממלכה המאוחדת והגיע למקום ראשון במצעד הסינגלים. ביום התחרות הוא היה מועמד לנצח, כך שבעיתונות הבריטית נשאלה השאלה "מי יגיע למקום השני אחרי Congratulations?"

במהלך ההצבעה הוביל השיר "Congratulations" עד ההצבעה הלפני האחרונה בה ספרד קיבלה מגרמניה שש נקודות, שקידם אותה לפני בריטניה. השיר הגיע למקום השני אחרי "La, la, la" שייצג את ספרד בהפרש של נקודה אחת בלבד.

ביולי 1968 נכלל השיר במיני-אלבום "Congratulations: Cliff Sings 6 Songs For Europe" שיצא בקולומביה רקורדס.

השיר המשיך להיות פופולרי ונבחר להוביל את התוכנית לציון חמישים שנה לאירוויזיון, שנקראה על שם השיר "Congratulations: 50 Years of the Eurovision Song Contest". כמו כן ריצ'רד ביצע את השיר בחגיגות היובל של יום הניצחון באירופה בשנת 1995, אף על פי שהשיר נכתב הרבה אחרי סיום מלחמת העולם השנייה.

שירו של ג'ורג' האריסון "It's Johnny's Birthday" מאלבומו "All Things Must Pass" שיצא ב-1970 מבוסס על השיר.

== מיקומי שיא ==

== ראו גם ==
* שיר היובל באירוויזיון

== הערות שוליים ==

קטגוריה:שירי 1968
קטגוריה:שירי אירוויזיון 1968
קטגוריה:שירי הממלכה המאוחדת באירוויזיון
קטגוריה:שירי קליף ריצ'רד
קטגוריה:שירים באנגלית
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
איגוד תעשיית ההקלטות ההולנדי

איגוד תעשיית ההקלטות ההולנדי (בהולנדית: ) הוא האיגוד אשר מייצג את ענף הבידור בהולנד. ה-NVPI מייצג כמעט את כל חברות התקליטים ההולנדיות, וכך את חברות משחקי הווידאו וכדומה.

== היסטוריה ==
ה-NVPI נוסד בשנת 1973, במטרה לייצג חברות תקליטים בהולנד. בשנת 1983, החל האיגוד לייצג משחקי וידאו. ה-NVPI מייצג כ-85% מחברות התקליטים, 80% מחברות סרטי הווידאו ו-50% מתוכניות הבידור בהולנד. ה-NVPI כלול בארגון הבינלאומי IFPI (הפדרציה הבינלאומית לתעשיית הפונוגרף), IVF (פדרציית הווידאו הבינלאומית) ו-ISFE (פדרציית התכנות האינטראקטיביות של אירופה).

== הסמכות ==
ה-NVPI מעניק תוארי פלטינה וזהב לאלבומי מוזיקה, אלבומי הופעה, אלבומי וידאו וכולי. הענקת התארים החלה כבר בשנת 1978:

=== אלבומים פופולריים ===
{| class="wikitable"
!תואר
! מאז 1 בינואר 1978
! מאז 1 בינואר 2000
! מאז 1 בינואר 2006
! מאז 1 בינואר 2008
! מאז 1 ביוני 2009
! מאז ה-1 ביולי 2014
|-
| זהב
| 50,000
| 40,000
| 35,000
| 30,000
| 25,000
| 20,000
|-
| פלטינה
| 100,000
| 80,000
| 70,000
| 60,000
| 50,000
| 40,000
|-
|}

=== אלבומים קלאסיים ===
כולל גם אלבומי ג'אז ואלבומי מוזיקת עולם.
{| class="wikitable"
!תואר
! מאז ה-1 בינואר 1978
! מאז ה-1 בינואר 2008
|-
| זהב
| 15,000
| 10,000
|-
| פלטינה
| 25,000
| 20,000
|-
|}

=== סינגלים ===
{| class="wikitable"
!תואר
! מאז ה-1 בינואר 1978
! מאז ה-1 בינואר 1984
! מאז ה-1 בינואר 1992
! מאז ה-1 בינואר 2000
! מאז ה-1 בינואר 2008
! מאז ה-1 ביוני 2009
! מאז ה-1 ביולי 2014
! מאז ה-1 באפריל 2016
! מאז ה-1 בינואר 2018
|-
| זהב
| 100,000
| 75,000
| 50,000
| 40,000
| 25,000
| 10,000
| 15,000
| 20,000
| 40,000
|-
| פלטינה
| 150,000
| 100,000
| 75,000
| 60,000
| 50,000
| 20,000
| 30,000
| 40,000
| 80,000
|-
|}

=== אלבומי וידאו ===
{| class="wikitable"
!תואר
! מאז ה-1 בינואר 2006
! מאז ה-1 בינואר 2008
! מאז ה-1 ביוני 2009
! מאז ה-1 באוקטובר 2015
|-
| זהב
| 40,000
| 30,000
| 25,000
| 7,500
|-
| פלטינה
| 80,000
| 60,000
| 50,000
| 15,000
|-
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

הולנד
קטגוריה:הולנד: תרבות
All My Love (Solo Tu)

All My Love (Solo Tu) (בעברית: כל אהבתי) הוא שיר שהוקלט באנגלית על ידי קליף ריצ'רד ויצא כסינגל בנובמבר 1967. השיר הוא גרסה אנגלית לשיר האיטלקי "Solo Tu" (רק אתה), שכתב פדריקו ארדויני והקליטה הזמרת אורייטה ברטי באפריל 1967. את הגרסה האנגלית של השיר כתב פיטר קלאנדר.

הסינגל של ריצ'רד הגיע למקום השישי במצעד הסינגלים הבריטי, ולמקום השמיני באירלנד. עוד במצעדים הגיע השיר למקום השלישי בבלגיה (פלנדריה) וה-16 (ולוניה), למקום התשיעי באוסטרליה, החמישי בניו זילנד, ה-12 בהולנד, והשלישי בדרום אפריקה.

האלבום "Cliff Richard" משנת 1965 יצא מחדש ב-1970 בשם "All My Love".

גרסאות כיסוי לשיר הוקלטו על ידי דז או'קונור (1968) וסילה בלק (1997).

== הערות שוליים ==

קטגוריה:שירי 1967
קטגוריה:שירי קליף ריצ'רד
קטגוריה:שירים באנגלית
אלבום רמיקס

[[The Remixes, של הזמרת הקולומביאנית שאקירה, הוא אלבום הרמיקס הלטיני הנמכר ביותר בכל הזמנים.]]
אלבום רמיקס או אלבום רמיקסים (באנגלית: Remix album) הוא אלבום המכיל בעיקר רמיקסים או גרסאות אקוסטיות של שירים אשר נכללו בדרך כלל בתוך אלבום אולפן או מיני-אלבום במקור. לרוב, הרמיקסים נעשים על ידי די ג'יים ומפיקים מוזיקליים שונים.

ישנם רמיקסים בהם משתתפים או מתארחים אמנים, פזמונאים וכדומה אשר לא השתתפו בשיר המקורי, כדוגמת השיר "Ain't It Funny" של הזמרת האמריקאית ג'ניפר לופז, אשר בגרסת הרמיקס "" שיצאה עבורו התארח הראפר ג'ה רול.

== היסטוריה ==
Aerial Pandemonium Ballet של הארי נילסון, אשר יצא בשנת 1971, הוא אחד מאלבומי הרמיקסים הראשונים שיצאו, ויש האומרים כי הוא אלבום הרמיקסים הראשון בהיסטוריה. עם מרוצת השנים יצאו עשרות אלפי אלבומי רמיקסים, אשר כללו בתוכם רמיקסים לשירים מתוך אלבומים, מיני-אלבומים וכדומה.

אלבום הרמיקסים הראשון אשר זכה להצלחה עולמית היה You Can Dance, של הזמרת מדונה, שיצא בשנת 1987.

== הישגים ==

נכון לשנת 2018, אלבום הרמיקס הנמכר ביותר בכל הזמנים הוא Blood on the Dance Floor: HIStory in the Mix של מייקל ג'קסון. אלבום הרמיקס הנשי הנמכר ביותר בכל הזמנים הוא You Can Dance של מדונה ואלבום הרמיקס הלטיני הנמכר ביותר בכל הזמנים הוא The Remixes של שאקירה.

== קישורים חיצוניים ==

* [https://open.spotify.com/album/2G7F89aCUNtwnj3vYKNMfF The Remixes] באתר ספוטיפיי
* [https://open.spotify.com/album/5HE2PeHsMMsg6ZoVNBCbQZ You Can Dance] באתר ספוטיפיי
* [https://open.spotify.com/album/0RNsFWWdiz1rrdLI1pwbvJ Blood on the Dance Floor: HIStory in the Mix] באתר ספוטיפיי

== הערות שוליים ==

קטגוריה:סוגי אלבומים
חמדאן בן מוחמד בן ראשד אאל מכתום

שייח' חמדאן בן מוחמד בן ראשד אאל מכתום (בערבית: حمدان بن محمد بن راشد آل مكتوم; נולד ב-14 בנובמבר 1982) הוא נסיך הכתר של דובאי, שבאיחוד האמירויות הערביות. חמדאן ידוע בכינויו פאזה Fazza (בערבית: فزاع), שם העט בו הוא מפרסם את שירתו.

== קורות חיים ==
=== ילדותו וחינוך ===

חמדאן למד בדובאי בבית הספר ראשיד לבנים, ולאחר מכן בבית הספר לממשל של דובאי (كلية محمد بن راشد للإدارة الحكومية). הוא המשיך בלימודיו בבריטניה וסיים את לימודיו באקדמיה הצבאית המלכותית בסנדהרסט ב-2001, ולאחר מכן למד בבית הספר לכלכלה של לונדון.

=== תפקידים ===
בספטמבר 2006 מונה חמדאן ליושב ראש הרשות המבצעת של דובאי. ב-1 בפברואר 2008 הוכרז חמדאן כיורש העצר של דובאי (נסיך הכתר של דובאי).

ביוני 2009 הוא מונה לנשיא אוניברסיטת חמדאן בן מוחמד סמארט.

הוא גם ראש מפעל השייח' מוחמד בן ראשד ליזמים צעירים, ויושב במועצת הספורט בדובאי ובוועד מרכז האוטיזם של דובאי.

חמדאן היה חלק מהמשלחת של דובאי לאקספו 2020 אשר זכתה באירוח היריד העולמי.

חמדאן ייסד את פרס חמדאן לצילום שניתן החל משנת 2011.

חמדאן החל ביוזמה להפוך את דובאי ל”עיר הנתינה העולמית ומרכז הסובלנות והחמלה”, ובמסגרת זאת מקדם פעילות שמירת טבע וניקיון סביבתי במפרץ הפרסי.

== משפחתו ותחביביו ==
לחשבון האינסטגרם של חמדאן יש למעלה מ־10 מיליון עוקבים נכון לדצמבר 2020.

ב-15 במאי 2019, הוא נשא לאישה את שייח'ה בנת סעיד בן ת'אני אאל מכתום; באותו יום נישאו גם שני אחיו. נטען כי נישואים אלה נועדו לְהָזֵם את הטענות כי חמדאן הוא ביסקסואל. במאי 2021 נולדו לזוג תאומים, בן ובת.

חמדאן אאל מכתום הוא רוכב סוסים (משתתף בתחרות שבוע אסקוט המלכותי), עוסק בצניחה חופשית ובצלילה (הוא צולל באזור פוג'אירה). כמו כן חמדאן ידוע בכתיבת שירים רומנטיים ופטריוטיים בערבית. הוא מפרסם שירים שלו תחת שם העט פאזה (فزاع). הוא רוכב עבור אורוות גודולפין. הוא גם חבר ב-מסלול המרוצים אסקוט.

חמדאן זכה במדליית זהב בתחרות משחקי הרכיבה העולמיים (Allech FEI World 2014) שנערכו בנורמנדי שבצרפת ב-2014, וכן השתתף בקבוצה שזכתה בתחרויות אלה במדליית הזהב הקבוצתית בשנת 2012, וזכה במדליית ארד בשנת 2010. הוא הוביל צוות של חמישה רוכבי איחוד האמירויות באליפות בסמורין ב־17 בספטמבר 2016.

== קישורים חיצוניים ==

* [http://www.hamdan.ae אתר רשמי - ערבית ואנגלית]
* [http://Instagram.com/faz3 חשבון אינסטגרם רשמי]
* [https://web.archive.org/web/20140731005246/http://vision.ae/en/special_report/a_very_modern_prince ריאיון עם חמדאן בן מוחמד בן ראשד אאל מכתום] 

==הערות שוליים==

קטגוריה:יורשי העצר של דובאי
קטגוריה:בוגרי בית הספר לכלכלה של לונדון
קטגוריה:דובאים
קטגוריה:בוגרי האקדמיה הצבאית המלכותית בסנדהרסט
קטגוריה:משוררים אמירתים
קטגוריה:משפחת מכתום
קטגוריה:ילידי 1982
קטגוריה:אמירתים שנולדו במאה ה-20
בשורות טובות (סרט)

בשורות טובות (באנגלית: The Art of Waiting) הוא סרט דרמה קומית ישראלי משנת 2019, שביים ארז תדמור; התסריט נכתב על ידי תדמור בשיתוף עם רועי אסף שגם מככב בסרט לצד נלי תגר. הסרט הוקרן בבכורה ארצית בפסטיבל חיפה והיה מועמד לארבעה פרסי אופיר.

==עלילה==
לירן (רועי אסף) וטלי (נלי תגר) הם זוג צעיר המתקשה להביא ילד. לירן סובל מתנועתיות זרע נמוכה וטלי נאלצת לעבור טיפולי פוריות. הרצון בילד מציב בפניהם קשיים המעמידים את יחסיהם במבחן, וכל זה סביב הלחץ המשפחתי.

==משחק ודמויות==
{| class="wikitable" style="font-size:90%; line-height:1.2"
! שם
! דמות
|-
| רועי אסף || לירן
|-
| נלי תגר || טלי
|-
| שמיל בן ארי || אביו של לירן
|-
| ערן פסח || אחיו של לירן
|-
| אילן דר || קשיש ערירי ודמנטי
|-
| אוולין הגואל || אמא של לירן
|-
| אלי גורנשטיין || הרופא המטפל
|-
| רמי הויברגר || אביה של טלי
|-
| שרון הכהן || מדריכת קבוצה
|-
| רבקה בכר || סבתא של לירן
|}

==פרסים ומועמדויות==
{| class="wikitable" style="font-size:90%; line-height:1.2"
!שנה
!ארגון
!פרס
!קטגוריה
!מועמד/ים
!תוצאה
!סימוכין
|-
| rowspan="5" | 2019
| rowspan="4" |טקס פרסי אופיר לשנת 2019
| rowspan="4" |עלילתי ארוך
|הבימוי הטוב ביותר
|ארז תדמור
|
| align="center" rowspan="4" |
|-
|השחקנית הראשית הטובה ביותר
|נלי תגר
|
|-
|שחקנית המשנה הטובה ביותר
|אוולין הגואל
|
|-
|העריכה הטובה ביותר
|עינת גלזר-זרחין
|
|-
|פסטיבל הסרטים הבינלאומי חיפה
|עלילתי ארוך
|הסרט הטוב ביותר
|בשורות טובות
|
| align="center" |
|}

==הפקה==
הסרט הופק על ידי שמי שינפלד, אביב בן שלוש, משה אדרי, לאון אדרי, לירון אדרי, וחברות ההפקה סרטי יונייטד קינג וקאםבאק סרטים; הוא יצא בתמיכת קרן יהושע רבינוביץ לאמנויות תל אביב, קרן גשר לקולנוע רב תרבותי ומפעל הפיס.

==קישורים חיצוניים==

* 

<big>ביקורות</big>
*
*
*
*
*

==הערות שוליים==

קטגוריה:סרטי 2019
קטגוריה:סרטי דרמה ישראליים
קטגוריה:סרטי קומדיה ישראליים
קטגוריה:סרטים בעברית
קטגוריה:סרטי יונייטד קינג
קטגוריה:סרטים ישראליים משנת 2019
שברולט סדרה AC אינטרנשיונל

שברולט סדרה AC אינטרנשיונל (באנגלית: Chevrolet Series AC International) היא מכונית אשר יוצרה ב-10 צורות גוף שונות, כולל מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1929 בארצות הברית, יפן, דרום אפריקה, ארגנטינה ובלגיה.

==נתונים==
* יוצרו 847,053 יחידות.
* חלק מדגמי "שברולט סדרה AC אינטרנשיונל" יוצרו בסגנון Touring car .
* מחיר היחידה בשנת 1929 בארצות הברית עמד על 525–725 דולר (בהתאם לדגם).
* בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" באוקלנד בקליפורניה, במפעל "North Tarrytown Assembly" "Tarrytown, New York" במחוז מחוז וסטצ'סטר, בניו יורק (מדינה), במפעל "Flint Truck Assembly" בפלינט במישיגן, במפעל "Norwood Assembly" ב"Norwood, Ohio" באוהיו, ובמפעל "St. Louis Truck Assembly" בסנט לואיס במיסורי.
* מנוע קדמי - אורכי.
* מנוע בנזין.
* סוג הנעה: הנעה אחורית.
* 1 מאייד סוג "Carter RJH08".
* קיבולת מכל דלק - 41.7 ליטר.
* יחס כוח / משקל - 38.17 כ"ס ל-1,000 ק"ג.

==תצורות==
* סדאן - 4 דלתות, 4-5 מושבים.
* סדאן - 2 דלתות.
* רודסטר - 2 דלתות, 2 נוסעים.
* קבריולה - 4 דלתות, 4 נוסעים.
* קופה - 2 דלתות, 2 נוסעים.
* קופה - 2 דלתות, 2+2 נוסעים, "רומבל סיט" (2 נוסעים מאחור, בספסל נשלף מתא המטען).
* טנדר (משאית קלה) - 2 דלתות.
* משאית קלה סדרה "LQ".

== תמונות ==
<gallery mode="packed" heights="120">
קובץ: 1929 Chevrolet International AC Coupe (23536676310).jpg | "שברולט סדרה AC אינטרנשיונל", דגם קופה, 2 מושבים, שנת 1929
קובץ: 1929 Chevrolet International AC Roadster PAH046.jpg| "שברולט סדרה AC אינטרנשיונל", 2 דלתות רודסטר
קובץ:1929 Chevrolet AC International Sedan.jpg | "שברולט סדרה AC אינטרנשיונל"
קובץ:Chevrolet japan.jpg | "שברולט סדרה AC אינטרנשיונל", דגם סדאן 4 דלתות (צולם ביפן)
קובץ: 1929 Chevrolet AC International Tourer (8397761792).jpg| "שברולט סדרה AC אינטרנשיונל", 4 דלתות - קבריולה
קובץ: 1929 Chevrolet International AC Coupe.jpg| "שברולט סדרה AC אינטרנשיונל", דגם קופה, 2 מושבים, שנת 1929
קובץ: 1929 Chevrolet International AC Phaeton FPB306.jpg| "שברולט סדרה AC אינטרנשיונל", דגם "Phaeton", בתצורת 4 דלתות - קבריולה
קובץ:1929 Chevrolet LQ Series flat bed truck (1).jpg | "שברולט סדרה "LQ" שנת 1929 - טנדר
</gallery>

<gallery mode="packed" heights="120">
קובץ:1929 Chevrolet fire truck, Shelter Island Heights FD.jpg | "שברולט סדרה "LQ" שנת 1929 - כבאית
קובץ:Chevrolet LQ 1929.jpg | "שברולט סדרה "LQ" שנת 1929 - כבאית
קובץ:1929 Chevrolet Fire Engine NTG841.jpg | "שברולט סדרה "LQ" שנת 1929 - כבאית
</gallery>

==ראו גם==
* שברולט
* שברולט סדרה AA קפיטול

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:כבאיות
קטגוריה:דגמי מכוניות שהושקו ב-1929
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בארגנטינה
קטגוריה:כלי רכב המיוצרים בבלגיה
קטגוריה:כלי רכב המורכבים ביפן
קטגוריה:כלי רכב המיוצרים באוסטרליה
AC אינטרנשיונל
פרויקט תת-קרקעי 131

פרויקט תת-קרקעי 131 הוא מערכת מנהרות במחוז חוביי בסין שנבנתה בסוף שנות השישים ותחילת שנות השבעים כדי לשמש כמקלט גרעיני עבור מפקדת הפיקוד של צבא השחרור העממי הסיני במקרה של מלחמה גרעינית. המתקן מעולם לא הושלם או הושמש במלואו, והוא פתוח למבקרים כאטרקציה תיירותית.

== מקום ==
הפרויקט ממוקם בעיירה גָאו צְ'יָאו שבגזרת שְׂייֵן'אָן, במחוז הוביי.<ref name="anon"></ref> מדובר על מיקום שנמצא כ-15 ק"מ מזרחית לאזור העירוני של שְׂייֵנִּינְג ו-80 ק"מ דרומית לווהאן.

== היסטוריה ==
דלתות במנהרה ליד הכניסה
עם התגברות המתח בין סין לברית המועצות בשלהי שנות השישים, מנהיגי סין חשבו כי נכון לבנות מספר מתקנים תת-קרקעיים כדי להגן על האוכלוסייה הצבאית, כמו גם על גופי הפיקוד והבקרה שלה, במקרה של סכסוך גרעיני. הידוע ביותר מבין מתקנים אלה הוא העיר התחתית של בייג'ינג.

ב־31 בינואר 1969 התקבלה החלטה להקים מטה פיקודי מחתרתי לצבא המדינה; שם הקוד "131" לפרויקט נובע מתאריך זה, 01-31. הרמטכ"ל במחלקת המטה הכללי של הצבא לשחרור העם, גנרל חְוָאנְג יוּנְג שֶׁנְג () עצמו היה אחראי על הבנייה.

במסגרת הפרויקט הוקמה מערכת מנהרות עם חדרי ישיבות, משרדים למפקדים הבכירים (כולל המפקד הראשי, מאו דזה-טונג), מרכז תקשורת וכו'. מתחת לגבעות באזור הוקמו המנהרות ומעל פני השטח נבנו וילות עבור מאו דזה-טונג וסגנו. עם זאת, לאחר מותו של לין ביאו ומעצרו של חְוָאנְג יוּנְג שֶׁנְג בספטמבר 1971, הפרויקט נפסק, והוא מעולם לא הושלם. לא מאו ולא לין ביאו ביקרו באתר מעולם.

על פי דיווחי מערכת המנהרות אורכה 456 מטרים, ועלותה מוערכת ב-130 מיליון יואן.<ref name="leaflet">The "Underground Project 131" museum handout.</ref>

== מצב נוכחי ==
במנהרה
בשנת 1981, אתר פרויקט 131 הועבר לידי הרשויות האזרחיות בעיר שְׂייֵנִּינְג, בה הוא נמצא. בית-יוקרה ומתקן כנסים הוקם מעל פני האדמה, בעוד מערכת המנהרות הפכה לאטרקציה תיירותית. נכון לקיץ 2008, החדרים התת-קרקעיים חשופים ברובם, מעוטרים בשלטים המתארים את השימוש המיועד לכל חדר, רהיט תקופתיים וכמה מפות העוסקות בהיסטוריה הצבאית של סין. יש גם כמה תערוכות (תגי מאו, פוסטרים וכו') בביתנים שעל פני השטח. בניגוד לביתנים והווילות, המנהרה עדיין נחשבת לפרויקט צבאי ולכן סגורה למבקרים שאינם סינים (נכון לאפריל 2009).

קברו של חְוָאנְג יוּנְג שֶׁנְג נמצא גם הוא באתר.

==קישורים חיצוניים==

==הערות שוליים==

קטגוריה:ציטוט עם תסריט בשפה זרה (סינית)
קטגוריה:מנהרות
קטגוריה:הרפובליקה העממית של סין: צבא וביטחון
קטגוריה:מבנים לשעת חירום
קטגוריה:תוכנית הגרעין הסינית
קטגוריה:הרפובליקה העממית של סין: מבני תחבורה
קטגוריה:הרפובליקה העממית של סין: ביצורים
ארמון הקרח

ארמון הקרח (באנגלית: Ice Palace) הוא סרט דרמה אמריקאי משנת 1960 בבימויו של וינסנט שרמן. ריצ'רד ברטון ורוברט ראיין משחקים בתפקידים הראשיים.

התסריט מבוסס על הרומן "ארמון הקרח" של עדנה פרבר (1958). זה היה הרומן האחרון שלה והיא כתבה אותו לאחר ביקורים באלסקה והושפעה ממספר אישים המופיעים בו בשם אחר. אף על פי שלא היה זה מהטובים בספריה, הוא הפך לרב-מכר. פרבר הייתה מהתומכים הנלהבים לקבלת אלסקה כמדינה ה-49 של ארצות הברית ורבים מייחסים לספרה השפעה על קבלת ההחלטה בוושינגטון ב-1959. כמו בספריה ענק וסימארון היא מתארת אפוס של דורות של מתיישבים הבונים את הארץ ונתקלים בגזענות קשה. ב"ענק" הגזענות היא נגד היספנים, בסימארון נגד אינדיאנים וב"ארמון הקרח" נגד אסקימואים.

למרות ההשקעה והשחקנים הבכירים, הסרט לא הצליח מסחרית ולא זכה בפרסים.

==תקציר העלילה==
זב קנדי (ריצ'רד ברטון) חוזר מאירופה לסיאטל בתום מלחמת העולם הראשונה. לפני המלחמה עבד במפעל גדול לשימורי דגים ובתו של המנהל, דורותי (מרתה הייר) התאהבה בו דבר שלא מצא חן בעיני אביה שאמר לזב כי מקומו במפעל נתפס על ידי עובד אחר.

זב המאוכזב עולה על ספינה לאלסקה, שם הוא מוצא עבודה כדייג בסירת דייגים של ת'ור סטורם (רוברט ראיין). הם מתיישבים ובסוף עונת הדיג מביא אותו ת'ור לצריף שלו ליד בית המלון המנוהל על ידי אביה של ארוסתו, בריידי (קרולין ג'ונס). זב מציע לת'ור להקים בשותפות מפעל לשימורי דגים. בינתיים הוא מתאהב בבריידי והם מתנשקים. זב חוזר לסיאטל, מקבל הלוואה מהבנק, פוגש בדורותי ומבקש את ידה והם חוזרים לאלסקה ומתיישבים בעיירה ברנוף עם המשרת שלהם, לנג (ג'ורג' טאקיי).

ת'ור מגלה את הקשר שהיה בן בריידי לזב וכועס מאוד. הוא עוזב את הצריף שלו ונוהג במזחלת כלבים לכפר אסקימואי מרוחק. ברדך הוא מתעלף מאפיסת כוחות, ניצל על ידי אסקימואי ומובל לכפר. שם הוא מתאהב בצעירה אסקימואית ונולד להם תינוק. האישה מתה בלידה ות'ור מחליט לחזור עם בנו המעורב כריסטיאן.

לזב ודורותי נולדה בת בשם גרייס (שירלי נייט). היחסים בין בני הזוג מתערערים. דורותי רוצה לחזור לסיאטל וזב שקוע כולו בהקמת מפעלים ודריסת כל מי שעומד בדרכו. הוא בונה מלכודות לדגי סלמון וגורם לירידה בכמות הדגים. ת'ור וכל הדייגים יוצאים נגדו ומכנים אותו "הצאר זב".

גרייס וכריס גדלים ביחד ומתאהבים למרות התנגדותו של זב הגזען. הם מחליטים להימלט לכפר האסקימואי ולחיות שם. דורותי נכנסת לחרדה ומתה. גרייס נכנסת להריון וכריסטיאן מחליט להעביר אותה לברנוף. בדרך, בתוך סופת שלגים, הם מותקפים על ידי דב שהורג את כריס. באותו רגע מגיעים למקום זב, בריידי ות'ור שהורג את הדב. גרייס מועברת לבית חולים שם יולדת בת, קריסטין (דיאן ביין) המהווה קשר דם בין זב לת'ור.

ת'ור טס במטוס קל לסיאטל כדי להגיע לקונגרס בוושינגטון. המטוס נקלע לסופה שלגים ונאלץ לנחות המקום מבודד. בריידי מבקשת מזב שיטוס להציל אותו כי רק הוא מכיר טוב את השטח וכי הגיע הזמן שיעשה משהו למישהו אחר. לבסוף זב משתכנע, טס ומציל את ת'ור.

לבסוף נואם ת'ור לפני הקונגרס שהחליט לצרף את אלסקה לארצות הברית ומזכיר בנאומו את יריבו המושבע זב שהציל אותו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
גאוסמין

גאוסמין היא תרכובת אורגנית בעלת טעם וארומה מובחנים המזכירים אדמה, המיוצרת על ידי חיידקים, אשר תורמת לריח החזק (פטריכור) המורגש באוויר לאחר גשם.
מבחינה כימית, זהו כהל ביציקלי (המורכב משתי טבעות) בעל הנוסחה הכימית C<sub>12</sub>H<sub>22</sub>O.

מיוונית γεω – "אדמה" ו- ὀσμή- "ריח".

== היווצרות ==
גאוסמין מופק על ידי חיידקי Streptomyces גראם-חיוביים ומיני ציאנובקטריה שונים ומשוחרר כאשר מיקרואורגניזמים אלו מתים. קהילות בהן אספקת המים תלויה במי פני שטח, עשויות לחוש לעיתים בטעמו במים, לאחר קריסה של אוכלוסיות בקטריות אלו המשחררות גאוסמין למאגרי מים מקומיים. תחת תנאים חומציים, מתפרק גאוסמין לחומרים חסרי ריח.

ב-2006, התגלה אנזים ב-Streptomyces coelicolor האחראי לביוסינתזה של גאוסמין. אנזים יחיד, גאוסמין סינתאז, ממיר פרנסיל דיפוספטאז לגאוסמין בריאקציה בעלת שני שלבים.

Streptomyces coelicolor הוא מין מייצג של קבוצת חיידקים החיים באדמה, להם מעגל חיים מורכב הכולל גדילה מיצליאלית ויצירת נבגים. מעבר ליצירת הגאוסמין הנדיף, חיידק זה מייצר מולקולות מורכבות אחרות בעלות פוטנציאל פרמקולוגי.

== השפעה ==
האף האנושי רגיש ביותר לגאוסמין ומסוגל להבחין בו בריכוזים נמוכים עד כדי 5 ppt (חלקים פר טריליון).

גאוסמין אחראי לריח הבוץ בדגי מים מתוקים למאכל כמו קרפיונים ושפמנונאים. גאוסמין מתפרק בתנאים חומציים; לכן, חומץ ורכיבים חומציים שונים משמשים במתכוני דגים, על מנת להיפטר מהטעם הבוצי. תרכובות טעם וריח כמו גאוסמין מובילות לטעם לא נעים במי השתייה, אשר משום כך נתפסים על ידי צרכנים כבעלי איכות ירודה.

גאוסמין משפיע גם על דגי מים מלוחים, דוגמת הסלמון האטלנטי, אותם מגדלים במערכות זרימה חוזרת (רה-סירקולציה) בחקלאות ימית. מערכות אלו נסמכות על סינון ביולוגי, באמצעות תרביות של מיקרואורגניזמים אשר מטפלים בפסולת החנקנית (אמוניה) שמייצרים הדגים ומפרקים אותה לתרכובות פחות מזיקות (ניטריט וניטראט). עם זאת, גם חיידקים מייצרי-גאוסמין יכולים לגדול במערכות אלו ולכן לרוב יש להעביר את הדגים במערכת טיהור נוספת, שם הם אינם מואכלים, במטרה להסיר תרכובות בעלות טעם רע ולנקות את מערכת העיכול.

== ראו גם ==
* פטריכור

==קישורים חיצוניים==

קטגוריה:תרכובות אורגניות
יהושע בנג'יו

יהושע בנג'יו (באנגלית: Yoshua Bengio; נולד בשנת 1964) הוא פרופסור יהודי קנדי במחלקה למדעי המחשב באוניברסיטת מונטריאול, מחלוצי תחום הבינה המלאכותית וחתן פרס טיורינג לשנת 2018.

==קורות חיים==
יהושע בנג'יו, בן להורים יהודים ממרוקו שהיגרו לצרפת ומשם לקנדה באמצע שנות ה-70,
סיים את התואר הראשון בהנדסת חשמל בהצטיינות בשנת 1986 באוניברסיטת מקגיל. את התואר השני על זיהוי דיבור בשיטות סטטיסטיות (1988) ואת התואר השלישי על רשתות נוירונים ומודלים מרקוביים ב-1991, באותה אוניברסיטה.
את הפוסט-דוקטורט עשה בנג'יו ב-MIT ובמעבדות בל AT&T בשנים 1991–1993.

בשנת 1993 הצטרף למחלקה למדעי המחשב באוניברסיטת מונטריאול כחוקר, ומונה לפרופסור חבר ב-1997 ולפרופ' מן המניין ב-2002. בהמשך הקים את Montreal Institute for Learning Algorithms (MILA) והוא משמש מנהלו המדעי.
בשנת 2016 היה בין מקימי חברת הבינה המלאכותית ElementAI, שבסיסה במונטריאול.

ב-2018, בהכרזה על זכייתו בפרס טיורינג (יחד עם עמיתיו פרופ' ג'פרי הינטון ופרופ' יאן לקון) כתבה ה-ACM, האגודה המעניקה את הפרס, כי בנג'יו ושני עמיתיו הם אבות המהפכה בתחום הלמידה העמוקה. על פי הודעת ה-ACM, הם זכו בפרס "על התרומה הקונספטואלית וההנדסית לפריצות הדרך שהפכו את רשתות הנוירונים העמוקות למרכיב חיוני בעולם המחשוב".

בשנת 2018 פורסם כי בנג'יו הוא מדען מדעי המחשב המצוטט ביותר בעולם לאותה שנה<ref></ref>

ב-2022 הוענק לו פרס נסיך אסטוריאס.

בשנת 2024 נכלל ברשימת טיים 100.<ref></ref>

==תחומי מחקריו==
* למידת מכונה
* למידת ייצוג
* למידה עמוקה
* מסדי נתונים עתיים
* בינה מלאכותית
* מודלים הסתברותיים
* מודלים סטטיסטיים
* רשתות נוירונים
* ראייה ממוחשבת
* מדעי המידע
* עיבוד שפה טבעית

==פרסומיו==
בנג'יו פרסם שלושה ספרים ומעל 350 מאמרים, ועל שמו רשומים ארבעה פטנטים.
בשנת 2018 היה בנג'יו החוקר המצוטט ביותר בתחום מדעי המחשב.

===ספריו===
<div class="mw-content-ltr">
* I. J. Goodfellow, Y. Bengio, and A. Courville, Deep Learning. MIT Press, 2016.
* Y. Bengio, Learning deep architectures for AI. Now Publishers, 2009.
* Y. Bengio, Neural Networks for Speech and Sequence Recognition. London, UK : International Thompson Computer Press, 1996.
</div>

==קישורים חיצוניים==

* 

* [https://diro.umontreal.ca/english/departement-directory/professors/professor/in/in13599/sg/Yoshua%20Bengio/ דף אישי] באתר אוניברסיטת מונטריאול
* [https://mila.quebec/en דף הבית] MILA

== הערות שוליים ==

קטגוריה:חוקרי בינה מלאכותית יהודים
קטגוריה:בעלי תואר דוקטור מאוניברסיטת מקגיל
קטגוריה:זוכי פרס טיורינג יהודים
קטגוריה:מונטריאול: אישים
קטגוריה:מדענים יהודים קנדים
קטגוריה:קנדים ממוצא יהודי-מרוקאי
קטגוריה:קנדים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:קנדים שנולדו ב-1964
שברולט סדרה AD יוניברסל

שברולט סדרה AD יוניברסל (באנגלית: Chevrolet Series AD Universal, קרויה גם: Chevrolet Universal AD) היא מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1930 בארצות הברית, קנדה, איחוד דרום אפריקה, ארגנטינה ובלגיה.

==נתונים==
* יוצרו 640,980 יחידות.
* מנוע קדמי - אורכי.
* מנוע בנזין.
* מחיר היחידה נע בין 495–685 דולר (שנת 1930, ארצות הברית בהתאם לדגם).

===תצורות===
* סדאן - 4 דלתות.
* סדאן - 2 דלתות.
* רודסטר - 2 דלתות, 2 נוסעים.
* קופה - 2 דלתות, 2+2 נוסעים, "רומבל סיט" (2 נוסעים מאחור ממוקמים בספסל שנשלף מתא המטען).
* טנדר (משאית קלה) - 2 דלתות.

== תמונות ==
<gallery mode="packed" heights="120">
קובץ:1930 Chevrolet Universal AD Standard 4-Door Sedan.jpg | "שברולט סדרה AD יוניברסל", דגם סדאן, (Coach) בתצורת 4 דלתות
קובץ: 1930 Chevrolet Universal AD Coach.jpg | "שברולט סדרה AD יוניברסל", דגם סדאן, (Coach) בתצורת 2 דלתות
קובץ: 1930 Chevrolet (8114608399).jpg | "שברולט סדרה AD יוניברסל"
קובץ: 1930 Chevrolet Universal AD Coupe GTK595.jpg | "שברולט סדרה AD יוניברסל", דגם קופה 2+2
קובץ: 1930 Chevrolet Wrecker.jpg| "שברולט סדרה AD יוניברסל" - טנדר (משאית קלה)
קובץ:1930 Chevrolet Truck DKG267.jpg | "שברולט סדרה AD יוניברסל" - טנדר (משאית קלה)
קובץ:Chevrolet AD 1930 01.jpg | "שברולט סדרה AD יוניברסל" - טנדר (משאית קלה)
</gallery>

==ראו גם==
* שברולט

== קישורים חיצוניים ==

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1930
קטגוריה:מכוניות אמריקאיות
קטגוריה:כלי רכב המיוצרים בקנדה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בבלגיה
קטגוריה:כלי רכב המיוצרים בארגנטינה
קטגוריה:כלי רכב המורכבים ביפן
AD יוניברסל
אליהו גפני

אליהו (אלי) גפני (נולד ב-7 ביולי 1980) הוא ראש המועצה המקומית עמנואל. גפני משתייך לחסידות גור ומתגורר בעמנואל מאז שנת 2001.

== ביוגרפיה ==
אליהו גפני נולד ב־7 ביולי 1980 לאריה גפני.

ב התמודד מול ראש המועצה המכהן מטעם מפלגת ש"ס, עזרא גרשי, אך הפסיד.

ב פרש גרשי מהתמודדות שבוע לפני הבחירות, והעביר את תמיכתו לגפני. במקביל פרש מועמד נוסף, דוד נוריאן, ומולו התמודד משה חגיאל סגן ראש המועצה היוצאת. גפני נבחר ברוב של 93.94% מסך הקולות. 

במהלך הכהונה הסתכסך גפני עם סיעתו, כאשר חברי המועצה מטעם אגודת ישראל הצביעו נגד תקציב המועצה ב־2021. לקראת הבחירות למועצת עמנואל ב־2024 הריצה סיעת אגודת ישראל מטעמה את יהודה שפיצר לראשות המועצה, בעוד גפני התמודד על כהונה נוספת מטעם דגל התורה. בבחירות ניצח גפני כשהוא מקבל כ־60% מהקולות.

== חיים אישיים ==
גפני נשוי לבתו של ישכר פרנקנטהל, ששימש כראש מועצת עמנואל ולאחר מכן ראש עיריית בני ברק. דודו הוא חבר הכנסת משה גפני.

==הערות שוליים==

קטגוריה:ראשי מועצת עמנואל
קטגוריה:ראשי רשויות מקומיות מטעם אגודת ישראל
קטגוריה:ראשי רשויות מקומיות מטעם דגל התורה
קטגוריה:ראשי עיריות חסידים
קטגוריה:חסידי גור
קטגוריה:ישראלים שנולדו ב-1980
איש האלוהים מיהודה

אִישׁ האֱלֹהִים מִיהוּדָה הוא נביא, אשר ניבא לירבעם בן נבט על הרס המזבח אשר בנה ירבעם בבית אל. סיפורו מופיע בספר מלכים א.

==מעשי איש האלהים==
===ההתנבאות והמופת===
לאחר עליית ירבעם בן נבט לשלטון בממלכת ישראל והקמת המזבחות בדן ובבית אל, הגיע איש האלהים מיהודה והתנבא בזמן שירבעם עומד על המזבח. איש האלהים הודיע שעתיד לבוא מלך מבית דוד בשם יאשיהו והוא יזבח על המזבח "אֶת כֹּהֲנֵי הַבָּמוֹת הַמַּקְטִרִים עָלֶיךָ וְעַצְמוֹת אָדָם יִשְׁרְפוּ עָלֶיךָ". על מנת להוכיח את דבריו גם עשה איש האלהים מופת שבו נקרע המזבח והדשן נשפך.

ירבעם שרצה לעצור את איש האלהים הושיט את ידו מעבר למזבח אך ידו "יבשה". לאחר שביקש מאיש האלהים להתפלל בעדו, ותפילתו התקבלה הזמין ירבעם את האיש לבוא אל ביתו ולסעוד איתו אך האיש סירב בטענה שאלוהים אסר עליו לאכול לחם ולשתות מים בבית אל, וכן אסר עליו לשוב למקומו באותה הדרך שהלך בה.

===הנביא מבית אל===

הנביא מבית אל שכנע את איש האלהים לעבור על דברי אלהים בטענה שגם אליו הוא דיבר. הנביא הזקן גורם לאיש האלהים לשוב מן הדרך שהלך בה בניגוד למצוות ה' עליו, וכן לאכול לחם ולשתות מים בבית אל. לאחר שסיימו את הסעודה, התנבא איש האלהים שבגלל הפרת הציווי האלוהי "לא תבא נבלתך אל קבר אבותיך".

איש האלהים נהרג בידי אריה ש"שבר" אותו אבל לא אכלו. והנביא הזקן מבית אל ששמע שיש הרוג שלידו עומד אריה שלא נוגע בגופה ובחמור שלידה הבין שמדובר שאיש האלהים וקבר אותו בקברו הפרטי וציווה על בניו, שבמותו יניחו את עצמותיו בסמוך לעצמות איש האלהים.

על פי סדר עולם (פרק כ) הוא עדו הנביא.

==הערות שוליים==

קטגוריה:אישים בספר מלכים
קטגוריה:נביאים בתנ"ך
קטגוריה:אישים בתנ"ך ששמם אינו מצוין
Love at First Sight

Love at First Sight (בעברית: אהבה ממבט ראשון) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever. השיר יצא לאור ב-10 ביוני 2002, כסינגל השלישי מתוך האלבום.

עם יציאתו נכנס השיר אל המקום השלישי במצעד המוזיקה האוסטרלי, והשני במצעד הסינגלים הבריטי.

== רקע וכתיבה ==
השיר נכתב על ידי קיילי מינוג, ריצ'רד סטאנרד, ג'וליאן גלאגר, אש האווס ומרטין הרינגטון והופק על ידי ריצ'רד סטאנרד וג'וליאן גלאגר. בדומה לשיר "Can't Get You Out of My Head", השיר הוא שיר בסגנון הדאנס-פופ, המשלב בתוכו גם את סגנון הנו-דיסקו.

בנוסף לכך, זכה השיר למעמד הכסף בבריטניה, על סך מכירות של 200,000 עותקים.

== וידאו קליפ ==
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-7 באפריל 2010. הקליפ בוים על ידי יוהאן רנק וצולם בדבלין שבאירלנד, במאי 2002. בקליפ ניתן לראות את מינוג, כשהיא רוקדת בחדר אפור, ומסביבה רקדני ליווי שונים.

נכון לספטמבר 2019, מונה הצפיות של הקליפ עומד על כ-25 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|
|134,000
|-
!בריטניה (BPI)
|כסף
|200,000
|-
!ניו זילנד (RMNZ)
|זהב
|5,000
|}

== קישורים חיצוניים ==

== הערות שוליים ==

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קיילי מינוג
קטגוריה:וידאו קליפים שבוימו על ידי יוהאן רנק
קטגוריה:סינגלים שהגיעו למקום הראשון ביוון
קטגוריה:סינגלים בהוצאת קפיטול רקורדס
דנה שרייר

דנה שרייר (נולדה ב-3 באוגוסט 1969) היא שחקנית טלוויזיה ותיאטרון ישראלית.

== ביוגרפיה ==

דנה שרייר נולדה בישראל.

למדה בבית הספר התיכון תלמה ילין במגמת תיאטרון, התגייסה לתיאטרון צה"ל ובוגרת בית הספר למשחק ניסן נתיב. שיחקה בסדרה שמש, בתור רקפת בארי סלע.

בעלת שני תארים בחינוך ממכללת סמינר הקיבוצים. שרייר לימדה בעבר בבית הספר "און" וכיום מחנכת בבית הספר "ברושים".

== פילמוגרפיה ==

=== טלוויזיה ===
{| class="wikitable"
!שנה
!תוכנית
!תפקיד
!הערות
|-
|1996–1997
|הערב עם אלי יצפאן
|דמויות שונות במערכונים
|
|-
|1997–2004
|שמש
|רקפת סלע
|דמות משנית; 29 פרקים
|-
|1998
|20 פלוס
|אורלי
|פרק: "חזרת"
|-
|2004
|לנצח עם מיקי ברקוביץ'
|דליה
|
|-
|2006
|החיים זה לא הכל
|יעלי
|2 פרקים
|-
|2007
|הכל דבש
|אורית
|
|-
|2016
|וזהו
|שולמית 
|
|}

=== תיאטרון ===
{| class="wikitable"
!שנה
!הצגה
!תפקיד
!תיאטרון
|-
|1993
|פילומנה
|לוצ׳יה
| rowspan="6" |בית ליסין
|-
|1994
|המסיבה
|בתו של מישה
|-
|1995
|חמץ
|גולי
|-
|1996
|ביאנקה
|אטליה
|-
|1997
|התאומים מוונציה
|
|-
|2004
|מקווה
|אסתי
|-
|2009
|הבחורים בדלת ממול
|שילה
|תיאטרון חיפה
|-
| rowspan="2" |2010
|אביב מתעורר
|נשים
| rowspan="3" |בית ליסין
|-
|מכולת
|אסתר
|-
|2012
|משאלה אחת ימינה
|
|}

== קישורים חיצוניים ==

* 
* 

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקניות קולנוע וטלוויזיה ישראליות
קטגוריה:מורות בישראל
קטגוריה:בוגרות סמינר הקיבוצים
קטגוריה:ישראליות שנולדו ב-1969
קטגוריה:ישראלים שנולדו ב-1969
Come into My World

Come into My World (בעברית: בוא לעולם שלי) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever. השיר יצא לאור ב-11 בנובמבר 2002, כסינגל הרביעי מתוך האלבום.

עם יציאתו נכנס השיר אל המקום הרביעי במצעד המוזיקה האוסטרלי, והשמיני במצעד הסינגלים הבריטי.

== רקע וכתיבה ==
בדומה לשיר "Can't Get You Out of My Head", השיר נכתב, הולחן והופק על ידי קתי דניס ורוב דייוויס. איגוד תעשיית ההקלטות הבריטי הכריז כי בבריטניה, נמכר השיר בסדר גודל מצומצם של כ-56,000 עותקים.

איגוד תעשיית ההקלטות האוסטרלי העניק לשיר את תואר הזהב, על מכירות של 35,000 עותקים במדינה.

== וידאו קליפ ==
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באפריל 2010. הקליפ בוים על ידי מישל גונדרי, והקונספט שלו היה הקונספט של השיר "Feel It" של הזמרת-יוצרת השוודית ננה צ'רי.

נכון לספטמבר 2019, מונה הצפיות של הקליפ עומד על כ-18 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בריטניה (BPI)
|
|56,000
|}

== קישורים חיצוניים ==

== הערות שוליים ==

קטגוריה:שירי קיילי מינוג
קטגוריה:שירים באנגלית
קטגוריה:שירים שנכתבו על ידי קתי דניס
קטגוריה:זוכי פרס גראמי להקלטת הדאנס הטובה ביותר
יעקב לנדא (האגור)

רבי יעקב ברוך אשכנזי לנדא (נהגה לנדוֹ; נפטר ב-1493) היה מחכמי אשכנז ואיטליה במחצית השנייה של המאה ה-15 (סוף תקופת הראשונים), מחבר "ספר האגור".

==חייו==
נולד באשכנז לאביו רבי יהודה (ליווא), שהיה דיין בבית דינו של המהרי"ל ומתלמידיו, וכן שימש כרב בלנדאו ובטרויז, שם גם עמד בראשות ישיבה גדולה. גם רבי יעקב וייל (מהרי"ו) היה בן משפחתו. עיקר תורתו למד מפי אביו. כמו כן, מדבריו עולה ששימש את חכמי אשכנז. בשלב מסוים עבר מאשכנז לאיטליה. נשא את בתו של רבי אברהם זכס, מחכמי אשכנז שהרביץ תורה בחבל לומברדיה. מעט לפני שנת ה'ר"ם (1480) הגיע לפאביה. באותה שנה נפטר רב העיר יוסף קולון (מהרי"ק), ונראה שרבי יעקב הספיק לפגוש אותו. מפאביה עבר לנאפולי, שם חי באותה העת רבי יהודה מסר לאון. בנאפולי התפרנס כמגיה בבית הדפוס העברי המקומי. במסגרת זו הגיה את פירוש רד"ק לתהילים ואת ספרו "האגור". בנו רבי אברהם המשיך את תפקידו זה בדפוס נאפולי.

==ספריו==
* ספר האגור - כינוס כל פסקי הראשונים שקדמו לו, ובפרט מנהגי אשכנז וצרפת ושיטות פוסקי אשכנז בדורות שלפניו, מהמרדכי, הסמ"ג והסמ"ק עד לאביו, מהר"י וייל, מהרי"ל ומהרא"י. לכן, ספר זה תפס מקום חשוב בהגהותיו של הרמ"א לשולחן ערוך.
* ספר חזון - "חידות" ופתרונותיהן בענייני הלכה. נדפס בחלק מדפוסי ה"אגור" כנספח בסוף הספר, ומספר פעמים נדפס בפני עצמו בגרסה מקוצרת. במהדורת "האגור השלם" בהוצאת הרב משה הרשלר הודפס החיבור במלואו מתוך כתבי יד.

==לקריאה נוספת==
* הרב משה הרשלר, "תולדות רבנו יעקב לנדו וספרו האגור", מבוא לספר האגור השלם, ירושלים ה'תש"ך, עמ' ו–יד.
* דב רפל, "[http://bookreader.nli.org.il/NliBookViewer/?ie_pid=IE48305930&ie_dvs=1494503114862~358&hideSearch=yes&pageProgression=lr&rep_pid=REP48310657&is_mobile=false&is_rtl=true&dps_dvs=1494503114862~358&dps_pid=IE48305930#page/n162/mode/2up רש"י ובעל ה"אגור" על ההבנה]", בתוך: דור לדור: קבצים לחקר ולתיעוד תולדות החינוך היהודי בישראל ובתפוצות א (ה'תשמ"ב) עמ' 160–171.
* יעקב שמואל שפיגל, "על ספר אגור ושבלי הלקט ודרכו של הבית יוסף בהביאו מדבריהם ומשאר ספרים", ירושתנו א (ה'תשס"ז) עמ' קעא–קצה.
*הרב נפתלי יעקב הכהן, "[https://beta.hebrewbooks.org/reader/reader.aspx?sfid=20130#p=109&fitMode=fitwidth&hlts=&ocr= מוהר״ר יעקב ברוך לאנדא בן מוהר״ר ליווא לאנדא ז״ל]", אוצר הגדולים אלופי יעקב, באתר HebrewBooks

== קישורים חיצוניים ==
* 
* 
* 
* 

==הערות שוליים==

קטגוריה:מחברי ספרי מנהגים
קטגוריה:מחברי ספרי הלכה: ראשונים
קטגוריה:ראשוני אשכנז
קטגוריה:ראשוני איטליה
קטגוריה:נאפולי: רבנים
קטגוריה:נפטרים ב-1493
חזרי אלי

חזרי אלי הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-16 ביולי 2019 כסינגל השלישי מתוך אלבומו החמישי של גושן, באתי לחלום, על ידי חברת התקליטים יוניסל.

עם יציאתו נכנס השיר למקום הראשון במצעד הרשמי של גלגלצ ולמקום ה-20 במצעד של מדיה פורסט.

== רקע והפקה ==
השיר נכתב והולחן על ידי נתן גושן והופק על ידי סתיו בגר, שאיתו גושן שיתף פעולה בכתיבת השיר Nana Banana של נטע ברזילי. השיר הוא בסגנון פופ רוק.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.<ref></ref>

== וידאו קליפ ==
טרם יצא הווידאו קליפ המלא של השיר, האודיו הרשמי של השיר הועלה לערוץ היוטיוב של גושן ב-16 ביולי 2019. האודיו מציג בתוכו את עטיפתו של הסינגל.<ref name=":0"></ref>

נכון לפברואר, מונה הצפיות של הקליפ עומד על כ-4 מיליון.<ref name=":0" />

== מיקומי שיא ==

== הערות שוליים ==

קטגוריה:סינגלים מ-2019
קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:סינגלים שהגיעו למקום הראשון במצעד הרשמי של גלגלצ
תומאס מקלאוד

תומאס פרנק מקלאוד (באנגלית: Thomas Frank McLeod 3 באפריל 1873 - 16 בדצמבר 1960) היה ימאי סקוטי, שהשתתף בשלוש משלחות אל הקוטב הדרומי.

== קריירה ימית ==
מקלאוד נולד בגלאזגו, סקוטלנד, וגדל באי לואיס, ההברידים החיצוניים הוא יצא לראשונה לים בגיל 14.

=== משלחת טרה נובה ===
בשנת 1910 הצטרף למשלחת טרה נובה, בהנהגת רוברט פלקון סקוט, כימאי כשיר. סקוט וארבעת החברים בקבוצה שיצאה אל הקוטב הדרומי נספו בדרכם חזרה, וה"טרה נובה" שבה לאנגליה ב-1913. מקלאוד ושאר אנשי הצוות עוטרו כולם במדליית הקוטב.

=== משלחת אנדיורנס ===
כעבור שנה, ב-1914, יצא מקלאוד עם המשלחת הטראנס-אנטארקטית האימפריאלית, הפעם בהנהגת ארנסט שקלטון. גם הפעם שירת כמלח כשיר. כשה"אנדיורנס" עגנה בבואנוס איירס, שיתף המלח ויליאם בייקוול את וולטר האו ואת תומאס מקלאוד בקשר להגניב את ידידו, פרס בלקבורו אל האונייה כנוסע סמוי. במהלך המשלחת, נמחצה הספינה אנדיורנס בקרח הים וטבעה. הצוות נאלץ לחנות על מצופי קרח ואחר לחתור בסירות הצלה אל המקלט היחסי של אי הפיל, שם נשארו בעוד שקלטון וחמישה מחברי המשלחת יוצאים בסירת ההצלה ג'יימס קיירד במסע קשה ומסוכן אל ג'ורג'יה הדרומית, להזעיק עזרה. לאחר שלושה חודשי המתנה, בתנאים קשים עד בלתי-אפשריים, הגיעו לבסוף שקלטון ואנשיו בספינה צ'יליאנית לחלצם מאי הפיל. על השתתפותו במשלחת זו עוטר מקלאוד בשנית במדליית הקוטב.

מקלאוד הצטרף למשלחת שלישית אל הקוטב בשנת 1921, משלחת שקלטון-רווט, שיצאה בהנהגת שקלטון, אך המשיכה, לאחר מותו של שקלטון סמוך לחופי ג'ורג'יה הדרומית, בפיקודו של סגנו, פרנק ויילד. המשלחת לא נחלה הצלחה, והאונייה חזרה הביתה ב-1922.

בשנת 1923 היגר מקלאוד לקנדה, שם עבד תחילה כדייג, ואחר כך כשרת בבית ספר וכשומר לילה. בהמשך עבר לבית אבות בקינגסטון (אונטריו), שם הלך לעולמו ב-16 בדצמבר 1960, בן 87. הוא נטמן בבית הקברות קאטארקי.

==הערות שוליים==

קטגוריה:אנטארקטיקה: משלחת טרה נובה
קטגוריה:המשלחת הטראנס-אנטארקטית האימפריאלית
קטגוריה:מגלי ארצות סקוטים
קטגוריה:ימאים בריטים
קטגוריה:מעוטרי מדליית הקוטב
קטגוריה:בריטים שנולדו ב-1873
קטגוריה:בריטים שנפטרו ב-1960
Knock, Knock Who's There?

"" (בעברית: "טוק טוק, מי שם?") הוא שיר שנכתב והולחן על ידי ג'ון קרטר וג'ף סטיבנס. הזמרת הוולשית מרי הופקין הקליטה אותו והשיר ייצג את הממלכה המאוחדת בתחרות האירוויזיון של שנת 1970, בו הגיע למקום השני. סינגל של השיר הופק על ידי מיקי מוסט והגיע למקום השני במצעדי הפזמונים בבריטניה.

== רקע ==
ב-7 במרץ 1970 שרה מרי הופקין שישה שירים בתחרות "שיר למען אירופה" (A Song For Europe) שנערכה בתוכנית הטלוויזיה של קליף ריצ'רד . הופקין נבחרה על ידי ה-BBC לייצג את הממלכה המאוחדת באותה שנה בתחרות האירוויזיון, והקהל בחר באמצעות גלויות דואר את השיר שנשלח לתחרות שנערכה באמסטרדם. השיר "" היה השישי והאחרון שבוצע באותו ערב ונבחר בקולותיהם של 120,000 תומכים.

באמסטרדם היה השיר השביעי בסדר השירים, אחרי "מארי-בלאנש" של גי בונה מצרפת ולפני "Je suis tombé du ciel" של דוד אלכסנדר וינטר שייצג את לוקסמבורג. השיר סיים במקום השני עם 26 נקודות, אחרי "All Kinds of Everything" של הזמרת דנה מאירלנד.

במרץ 1970 יצא הסינגל יחד עם השיר "I'm Going to Fall in Love Again" (שהגיע שני בתחרות בחירת השיר לאירוויזיון). ב-28 במרץ 1970 נכנס השיר "Knock, Knock Who's There" למקום השביעי במצעד הסינגלים הבריטי, המקום הגבוה ביותר לשיר חדש באותו שבוע. הוא הגיע למקום השני ושהה במצעד במשך 14 שבועות. בארצות הברית יצא הסינגל בנובמבר 1972, ונכנס לבילבורד הוט 100, אבל הגיע רק למקום ה-92. בהולנד הגיע השיר למקום השלישי במצעד Dutch Top 40 ובמצעד Single Top 100.

בהיותו שונה מהחומר הרגיל שלה, הופקין כמעט ולא ביצעה את השיר אחרי האירוויזיון בשל הסלידה שלה ממנו. היא העירה ש"הייתה כל כך נבוכה מזה. לעמוד על במה ולשיר שיר שאת שונאת, זה נורא".

ב-1970 יצאה גרסת כיסוי של השיר באלבום "Top of the Pops, Volume 10".

== גרסת כיסוי של ליב מייסן ==
באוסטרליה יצאה גרסת כיסוי של ליב מייסן שהגיעה לעשרת הגדולים במצעד. הגרסה של מייסן הגיעה למקום שני במצעדים האוסטרליים, אחרי שסינגל הבכורה שלה "The Love Moth" הגיע רק למקום הארבעים.

== מיקומי שיא ==

== קישורים חיצוניים ==

* [https://www.discogs.com/master/137155 "Knock, Knock Who's There?"] באתר Discogs

== הערות שוליים ==

קטגוריה:שירי אירוויזיון 1970
קטגוריה:שירי הממלכה המאוחדת באירוויזיון
קטגוריה:שירים על בדידות
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת אפל רקורדס
יחסי בהוטן–שווייץ

יחסי בהוטן–שווייץ הם היחסים הדיפלומטיים הרשמיים שבין ממלכת בהוטן לבין הקונפדרציה השווייצרית.

== היסטוריה ==
היחסים הדיפלומטיים שבין שווייץ לבהוטן התחילו בשנות החמישים של המאה העשרים במגעים אישיים בין המלך הבהוטני ג'יגמה דורג'י ואנגצ'וק עם תעשיין שווייצרי בשם פריץ פון שולתס-רכברג. שולתס-רכברג השקיע בבהוטן כסף רב ויחד עם ממשלת שווייץ החל לבנות תוכניות שיתוף פעולה בפיתוח בהוטן.

במהלך שנות השישים והשבעים של המאה העשרים, ארגוני סיוע פרטיים שווייצרים הוציאו לפועל את התוכניות ומ-1978 התערבה הממשלה השווייצרית בהוצאה לפועל עצמה של התוכניות. בשנות השמונים והתשעים של המאה העשרים, הפכה שווייץ לאחת מארבע התורמות הגדולות ביותר לבהוטן בכל רחבי העולם.

שיתופי הפעולה בין שתי המדינות ממשיכים למשך זמן רב. בשנת 2012 התגוררו בבהוטן 17 אזרחי שווייץ.

== נציגויות דיפלומטיות ==
* בהוטן אינה מיוצגת בשווייץ בדרג השגרירות. בהוטן מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
* שווייץ אינה מיוצגת בבהוטן בדרג השגרירות. שווייץ מיוצגת בבהוטן בדרג הקונסולרי באמצעות קונסוליה רשמית שהיא מחזיקה בטהימפהו, בירת המדינה.

== קישורים חיצוניים ==
* [https://www.fdfa.admin.ch/countries/bhutan/en/home/switzerland-and/bilateral-relations.html Bilateral relations Switzerland–Bhutan The two countries], אתר משרד החוץ השווייצרי

== הערות שוליים ==
איי ביסקו

איי ביסקו (באנגלית: Biscoe Islands) הם קבוצת איים (ארכיפלג) המצויים למול החוף המערבי של ארץ גרהאם שבאנטארקטיקה.

אורכה של קבוצת האיים 150 קילומטרים, והיא מצויה בין מעבר סאות'ווינד שמצפון מערב לקבוצת האיים לבין מצר מאתה שמדרום מערב לקבוצת האיים.

שטח קבוצת האיים 478 קמ"ר.

בקבוצת האיים שישה איים עיקריים:
* האי רנו
* האי לאבוזייה
* האי ווטקינס
* האי קרו
* האי פיקוויק
* והאי ראבו.

כמו כן באיי ביסקו קבוצת איים הקרויה איי אדולף.

== היסטוריה ==
=== מקור השם ===
האיים קרויים על שם ג'ון ביסקו, מפקד משלחת בריטית שחקר את האיים ב-17 וב-18 בפברואר 1832.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1420 איי ביסקו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1364&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי ביסקו] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1420&fid=antgeo_103 תמונת לוויין של אזור איי ביסקו]
* [https://www.yr.no/place/Antarctica/Other/Biscoe_Islands/long.html תחזית מזג אוויר עדכנית ארוכת טווח עבור איי ביסקו]
* [https://www.peakbagger.com/range.aspx?rid=8004 איי ביסקו] באתר peakbagger

== הערות שוליים ==

*
ביסקו
חניון הגדודים העבריים

ממוזער
חניון הגדודים העבריים הוא אתר הנצחה לפעילותם של הגדודים העבריים במלחמת העולם הראשונה המצוי בצמוד לצומת שילה שעל כביש 60 בנקודה בה מתחיל נחל שילה. באתר מצוי מונומנט בדמות שיירה של לוחמים ובהמות משא ושלטים ועליהם הסברים ותצלומים היסטוריים. בסמוך לחניון מצויה חורשה עם שולחנות פיקניק רבים ומכאן גם מתחיל מסלול רגלי מסומן לאורך נחל שילה.

== רקע גאוגרפי היסטורי ==
ממוזער
לאחר כיבוש ירושלים בדצמבר 1917 על ידי הצבא הבריטי התייצב קו הגבול שבין הכוחות הבריטיים לכוחות העות'מאניים על גדתו של נחל שילה כחלק ממערך "קו שתי העוג'ות". היה זה מערך צבאי עצום עם מספר דוויזיות בכל אחד מצידי הגבול. הקו נפרץ סופית על ידי הבריטים במהלך ספטמבר 1918. שרידי קו הגבול והמערכות הצבאיות הרבות עדיין ניכרים היטב בסביבה. בין היתר מדובר בחפירות וביצורים, שרידי אמצעי לחימה ואפילו מסילת ברזל בריטית שהגיעה לפאתי הכפר א-לובן שפעלה תקופה קצרה והעבירה אספקה לכוחות הלוחמים.

== פעילות הגדודים העבריים באזור ==
תמונה של גדוד לוחמי הפרדות המופיעה באנדרטה שבחניון
הפעילות הקרבית הראשונה וטבילת האש הראשונה של הגדוד הראשון המכונה "הבטליון ה-37 של קלעי המלך" הייתה בסמוך לכפר אום צפא שבאזור זה. בין מפקדי הגדוד היה זאב ז'בוטינסקי שהוצב בראש שנים עשר מחייליו בכפר עבוויין הסמוך. בהמשך השתתף הגדוד בקרבות לרגלי הר בעל חצור המצוי גם כן באזור. זוהי למעשה הפעילות הקרבית הראשונה של יחידה צבאית יהודית מאז מרד בר כוכבא ומכאן חשיבותה הרבה. לכן החליטה המועצה האזורית מטה בנימין על ציון פעילות הגדודים העבריים באתר זה.

== קישורים חיצוניים ==

== הערות שוליים ==

קטגוריה:הגדודים העבריים
קטגוריה:ישראל: אנדרטאות למלחמת העולם הראשונה
קטגוריה:שילה
קטגוריה:כביש 60
קטגוריה:הנצחת חיילים יהודים בצבאות זרים
מעבר סאות'ווינד

מעבר סאות'ווינד (באנגלית: Southwind Passage) הוא מעבר ימי בין איי בת'נדר לבין סלעי דיקנס.

המעבר נמצא בקצה הצפוני של איי ביסקו, המצויים למול החוף המערבי של ארץ גרהאם שבאנטארקטיקה.

== היסטוריה ==
=== מקור השם ===
שמם של האיים ניתן להם על ידי קפטן סאמר ר. דולבר (Sumner R. Dolber), ממשמר החופים של ארצות הברית, שפיקד על הסקרים שבצעו בעונת המחקר 1967 - 1968.

המעבר נקרא על שם אוניית משמר החופים של ארצות הברית סאות'ווינד (Southwind).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:14302 מעבר סאות'ווינד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13754&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר סאות'ווינד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

סאות'ווינד
פטישן מכונף-ראש

פטישן מכונף-ראש (שם מדעי: Eusphyra blochii) הוא מין של כריש ממשפחת הפטישניים. הוא מין יחיד בסוג Eusphyra והמין היחיד במשפחה שאינו שייך לסוג פטישן. תפוצתו במימי האזור האינדו-פסיפי ומצוי בסכנת הכחדה. מין זה הוגדר על ידי ז'ורז' קיווייה ב-1816 כמין שונה מהמין פטישן תמים-חרטום, בשל מראהו הייחודי.
== מאפיינים ==
לכריש זה מבנה ראש דומה לפטיש אלא שהוא מוארך מאוד ובעל זוויות הפונות אחורה. הכריש יכול להגיע לאורך של 1.9 מטר. הוא בעל סנפיר גב גבוה מאוד המזכיר מגל ובעל סנפירים מחודדים והזנב בעל אונות קצרות יחסית. צבעו אפור-חום בהיר והבטן לבנה. הוא בעל אמפולות לורנציני רחבה לאורך ראשו והיא עוזרת לו לקלוט את החשמל של טרפו.

מין זה נפוץ לאורך שוניות אלמוגים, שרטונים ולעיתים גם שפכי נהרות קטנים באזורי מים רדודים קרובים לחוף. תפוצתו מהמפרץ הפרסי ועד לגינאה החדשה, קווינסלנד ומערב אוסטרליה וצפונה עד טאיוואן.

הוא ניזון סביב קרקעית הים מדגים שונים, סרטנים, דיונונים ויצורים קטנים שהוא קולט באיבר החשמל הרגיש שלו או בחוש ריחו.

==קישורים חיצוניים==

==הערות שוליים==

קטגוריה:פטישניים
קטגוריה:דגי סחוס יחידים בסוגם
קטגוריה:דגי ים בצפון אוסטרליה
קטגוריה:טקסונים שתוארו בידי ז'ורז' קיווייה
קטגוריה:בעלי חיים שתוארו ב-1816
מרקוס גולדמן

מרקוס גולדמן (בגרמנית: Marcus Goldman; ט"ו בכסלו ה'תקפ"ב, 9 בדצמבר 1821, בוואריה, גרמניה – ח' באב ה'תרס"ד, 20 ביולי 1904, ניו ג'רזי, ארצות הברית) היה בנקאי יהודי-אמריקאי, ברוקר, מייסד בנק ההשקעות גולדמן זקס.

==קורות חייו ופועלו==
מרקוס גולדמן נולד בגרמניה לוולף גולדמן ולאשתו בלה (לבית כץ אוברברונר) והגיע לארצות הברית ב-1848, בגל ההגירה ההמוני הראשון של יהודים מגרמניה. בבואו התמקם בפילדלפיה, שבה מצא את מחייתו כרוכל עם סוס ועגלה ואחר כך כשומר בחנות. גולדמן, שניחן בחוש עסקי, עקר ב-1869 מפילדלפיה לניו יורק. שם סחר באיגרות חוב בפינת רחוב ברובע המסחר של מנהטן, בדוכן עם שמשייה שעליה כתב "מרקוס גולדמן ושות'". בין היתר התמקד ברכישת שטרי חוב של לקוחות לתכשיטנים ובמכירתם לבנקים מסחריים.

בהמשך ייסד את בנק ההשקעות גולדמן זקס, כיום מהגדולים בעולם. החברה נוסדה בשנת 1869, צברה מוניטין בהיותה מהסנוניות הראשונות בתחום ניירות הערך, וב-1896 התקבלה לבורסת ניו יורק. ב-1882 הצטרף חתנו של גולדמן סמיואל זקס (1851–1935) לניהול החברה, והיא נקראת מאז 1885 על שמותיהם – גולדמן זקס.

לאחר שראו ברכה בעמלם נפנו לעסקה גדולה עם בנק המסחר הבריטי קליינוורט ובניו והציעו ללקוחותיהם שירותי המרת מטבע. כדי לשרת לקוחות כמו סירס, רובאק , פתחו סניפים נוספים לבנק שלהם בשיקגו וכן בסנט לואיס.

מרקוס גולדמן נפטר בניו ג'רזי בשנת 1904 ונקבר בבית עלמין יהודי בברוקלין.

==משפחתו==
חמשת ילדיו הם יוליוס גולדמן, הנרי גולדמן, רבקה דרייפוס, רוזה זקס ולואיזה זקס. נכדתו היא הארכאולוגית הטי גולדמן. 

==קישורים חיצוניים==
* 

==הערות שוליים==

קטגוריה:אנשי עסקים יהודים אמריקאים
קטגוריה:בנקאים יהודים אמריקאים
קטגוריה:יהודים גרמנים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1821
קטגוריה:אמריקאים שנפטרו ב-1904